માતેલા સાંઢની જેમ રસ્તા પર દોડતાં ટ્રેક-ટેન્કર સહિતનાં કોમર્શિયલ વાહનો અને સ્કૂલબસના કારણે સર્જાતા અકસ્માત નિવારવા કેન્દ્રીય પરિવહન મંત્રાલય દ્વારા ૧ ઓક્ટોબર, ર૦૧પથી કોમર્શિયલ વાહનોમાં સ્પીડ ગવર્નર ડિવાઇસ ફરજિયાત લગાવવાનો પરિપત્ર દ્વારા આદેશ કરાયો હતો. પરિપત્ર મુજબ વાહન ઉત્પાદકોએ વાહનોમાં સ્પીડ ગવર્નર ડિવાઇસ ફિટ કર્યા પછી ડિસ્ટ્રિબ્યૂટર-ડીલરને વેચાણ માટે સપ્લાય કરવાનાં રહેશે. જે વાહનોમાં સ્પીડ ગવર્નર ફરજિયાત બનાવાયાં છે તેમાં સ્કૂલબસ, ડમ્પર અને કોમર્શિયલ ઉપયોગમાં લેવાતાં હેવી વાહનોનો સમાવેશ થાય છે. સ્કૂલબસ, ડમ્પર સહિતનાં તમામ વાહનો માટે અલગ અલગ સ્પીડ નિર્ધારિત કરવામાં આવી છે.